Hlavnou úlohou tohto pracoviska je simulácia multimetra. Pracovisko zahŕňa taktiež virtuálny generátor, ktorý generuje rôzne typy signálov (jednosmerný, sínus, trojuholník, obdĺžník a dva špecifické typy signálov nazvané typ A a B), ktoré sa pomocou multimetra merajú v závislosti od zvoleného režimu merania napätia alebo prúdu. Multimeter umožňuje merať aj odpor bežnou alebo 4-vodičovou metódou. Môže sa správať ako reálny (prejavuje sa určitá chyba merania, multimeter je frekvenčne závislý) alebo virtuálny multimeter (multimeter sa správa ako ideálny multimeter).

Pracovisko sa skladá z troch vizuálnych častí: generátora signálov, multimetra a schémy merania s odporom, ktorý je pripojený v závislosti od typu merania pomocou prívodových vodičov k svorkám multimetra.

Virtuálny multimeter a generátor

## Ovládanie a funkcie prístrojov na pracovisku

### Generátor

- výber typu signálu (jednosmerný signál, sínusový signál, trojuholníkový signál, obdĺžníkový signál a dva špecifické typy signálov typu A a B)

- výber nastavenia príslušných parametrov signálu. Podľa zvoleného typu signálu sa povolia, resp. zakážu ovládacie prvky, napr. ak je vybraný DC signál nie je možnosť prepnúť sa na zmenu amplitúdy, či frekvencie.

- slúži na zmenu hodnoty navoleného parametra signálu. Pre povolenie zmeny hodnoty je potrebné najprv kliknúť na tlačidlo s príslušným parametrom nad týmto ovládacím prvkom. Následne sa povolí zmena danej hodnoty a to pomocou zmeny polohy žltej čiarky na ovládacom prvku. Zmenu hodnoty je možné namiesto uvedeného ovládacie prvku taktiež meniť presnejšie pomocou číselnej klávesnice generátora. Zmenu hodnoty je potrebné potvrdiť tlačidlom OK. Na vymazanie hodnoty slúži tlačidlo CANCEL.

#### Displej generátora

### Multimeter

- výber režimu multimetra – virtuálny/manuálny. Ak je tlačidlo stlačené, multimeter sa správa ako reálny multimeter, t.j. prejavuje sa určitá chyba merania, multimeter je frekvenčne závislý. V polohe – vypnuté, ako je vyobrazené na obrázku, sa multimeter správa ako ideálny multimeter.

prepínanie medzi True RMS (skutočnou efektívnou hodnotou) a strednou hodnotou počítanou podľa vzorca

kde n je počet meraní a xi sú namerané hodnoty

- výber režimu merania multimetra – napätia U, prúdu I, odporu R alebo odporu 4-vodičovou metódou

- výber DC, AC alebo DC+AC merania

- zmena meracieho rozsahu – manuálny/automatický. V polohe prepínať a vyobrazenom na obrázku je navolený manuálny výber rozsahu, ktorý sa realizuje vpravo uvedenými tlačidlami. Pri automatickom rozsahu sa manuálna zmena rozsahu nepoužíva, meraná hodnota sa zobrazuje stále na 4 desatinné miesta.

-tlačidlá pre zmenu meracieho rozsahu. Zmena rozsahu je možná len ak je navolený manuálny rozsah, pomocou vľavo uvedeného tlačidla.
Rozsah 1 – meraná hodnota sa zobrazuje na 4 desatinné miesta
Rozsah 10 - meraná hodnota sa zobrazuje na 3 desatinné miesta
Rozsah 100 – meraná hodnota sa zobrazuje na 2 desatinné miesta
Rozsah 1000 – meraná hodnota sa zobrazuje na 1 desatinné miesto
Ak je meraná hodnota väčšia ako zvolený merací rozsah, na displej sa vypíše „mimo rozsah“, je potrebné prepnúť multimeter na vyšší rozsah.

#### Displej multimetra

### Ďalšie prvky

- svorky – v závislosti od navoleného režimu merania (U, I, R alebo 4-R) sa automatický pripájajú meracie vodiče

- zmena odporu – realizuje sa posunom zeleného posuvníka hore alebo dole